procesaur/Wiki.mk huggingface dataset:
Црква „Вознесение Христово“ - Живојно

Вознесение Христово – главна селска црква во селото Живојно.
1 Местоположба
Црквата се наоѓа во североистоичниот дел од селото.
2 Историја
Црквата е изградена во 1885 година. Непосредно по Втората светска војна била обновена, а во 1990 година била реновирана.
3 Архитектура
Градбата на црквата е со правоаголна основа и полукружна апсида на источната страна. Главниот влез се наоѓа на западната страна и над него има ниша со прозорец, а црквата има и два споредни влеза на јужната страна, а над едниот од нив има ниша со фреска во лоша состојба на којашто не може да се забележи што е претставено. Храмот е еднокорабен со полукружен свод и е граден од камен. Внатрешноста е зографисана и е обогатена со икони и книги.
Во дворот на црквата се сместени камабанаријата, селските гробишта и помошен објект. Камбанаријата има квадратна основа и во горниот дел, во висина на ѕвоното, е тесно отворена од сите страни.
4 Галерија
5 Поврзано
* Живојнски манастир
* Црква „Св. Илија“ - Живојно
* Живојно
* Преспанско-пелагониска епархија
* Битолско архијерејско намесништво
* Краварско-бачка парохија
Црква „Св. Стефан“ - Гнеотино

Свети Стефан – манастирска црква на Гнеотинскиот манастир.
1 Архитектура
Градбата на црквата претставува крстокуполен храм со осумаголна купола и полукружна апсида на источната страна. Влезот се наоѓа на западната страна. На секоја втора страна од куполата има по една монофора. По една монофора има и на јужната и северната страна, како и на апсидата. Објектот е граден од камен и тули, а покриен е со лимен кров.
2 Галерија
3 Поврзано
* Гнеотински манастир
* Црква „Св. Никола“ - Гнеотино
* Гнеотино
* Преспанско-пелагониска епархија
* Битолско архијерејско намесништво
* Новачка парохија
Црква „Св. Никола“ - Брод

Свети Никола или Свети Талалеј – главна селска црква во селото Брод.
1 Местоположба
Црквата се наоѓа во северозападниот дел од селото, на возвишение коешто ѝ дава доминантна положба во однос на остатокот од селото.
2 Историја
Црквата е изградена во 1840 година, во Првата светска војна била разрушена, а во 1990 година била обновена.
3 Архитектура
Градбата на црквата е еднокорабна со правоаголна основа и апсида на источната страна. Влезот се наоѓа на јужната страна и пред него е доградена мала припрата. На јужната страна има три монофори. Камбанаријата на црквата е со квадратна основа и е прилепена до југозападниот агол на храмот. Црквата има димензии од 12 × 7 м и е висока 5-6 м. Во внатрешноста на храмот има икони од XIX век коишто се поставени на иконостасот. На северниот ѕид има еден ред столици за седење, а на јужниот ѕид два реда.
Во дворот на црквата се сместени селските гробишта и помошен објект. На гробиштата се наоѓа гробот на македонскиот револуционер Кољо Добровенски.
4 Галерија
5 Поврзано
* Брод
* Преспанско-пелагониска епархија
* Битолско архијерејско намесништво
* Краварско-бачка парохија
Црква „Св. Илија“ - Радовиш

Св. Илија — православна црква во градот Радовиш, претставник на Македонската преродба. Му припаѓа на Радовишкото архијерејско намесништво во Брегалничката епархија на МПЦ - ОА.
Црквата е сместена на северозападниот крај на градот. Градена е од 1831 до 1859 г. Иконите се од XIX век, дело на непознат автор, иако дел од нив му се припишуваат на Крсте Зограф. Иконостасот е делумно изрезбан, а на царските двери, кои исто така се резбани, е означено дека се изработени во 1843 г. Храмот не е живописан.
1 Поврзано
* Брегалничка епархија
* Радовишко архијерејско намесништво
Црква „Св. Ѓорѓи“ - Лесковица

Свети Ѓорѓи — главна селска црква во штипското село Лесковица, Македонија.
1 Местоположба
Црквата се наоѓа во средишниот дел на селото.
Во 2020 година била издадена „Процена на загрозеноста од елементарни непогоди кај православните верски храмови во општина Штип“ од страна на Центарот за управување на кризи и Универзитетот „Гоце Делчев“ во која се вели дека црквата врз основа на својата градба, местоположба и околина е загрозена од појава на пожари.
2 Историја
Црквата е изградена во 1867, а била осветена во 1894 година. Годината на изградба на храмот е запишана и во нишата над главниот влез.
3 Архитектура
3.1 Фрескоживопис
Црквата поседува живопис.
3.2 Икони и иконостас
Иконите се од XIX век, изработени од непознат автор.
4 Галерија
5 Поврзано
* Штипско архијерејско намесништво
* Осма приградска парохија
* Лесковица
Црква „Св. Никола“ - Гнеотино

Свети Никола или Свети Талалеј – главна селска црква во селото Гнеотино.
1 Местоположба
Црквата се наоѓа во краниот северозападен дел од селото.
2 Историја
Црквата е изградена во 1862 година, а била обновена во 1927 година.
3 Архитектура
Градбата на црквата е со правоаголна основа и полукружна апсида на источната страна којашто е украсена со слепи ниши. Храмот има влез на северната страна над којшто има натпис на грчки јазик. Кон западната страна е доградена пространа затворена припрата. Објектот е граден од варовник и е покриен со кров од ќерамиди, додека припратата е градена од камен и тули. Внатрешноста на црквата е зографисана, а иконостасот е без царски двери и содржи еден ред икони над ѓаконските порти.
Дворот на црквата е ограден со камена ограда и во него се сместени камбанаријата и селските гробишта. Камбанаријата е со квадратна основа и се издига непосредно од десната страна до влезната порта од дворот на црквата. Градена е од камен и во нејзиниот горен дел има по една отворена бифора на секоја страна.
4 Галерија
5 Поврзано
* Гнеотински манастир
* Црква „Св. Стефан“ - Гнеотино
* Гнеотино
* Преспанско-пелагониска епархија
* Битолско архијерејско намесништво
* Новачка парохија
Црква „Вознесение Христово“ - Ново Село (Штип)

Вознесение Христово (или Св. Спас) — средновековна православна црква во штипската приградска населба Ново Село. Му припаѓа на Штипското архијерејско намесништво во Брегалничката епархија на МПЦ - ОА. Прогласена е за културно наследство на Македонија.
Црквата се наоѓа на левата страна на реката Отиња, во источниот дел на Ново Село, на 1 км од средиштето на Штип кој се наоѓа на исток.
1 Особености
Претставува еднокорабен храм за кој се смета дека е подигнат од војводата Димитрија во 1369 година. Првобитниот живопис на црквата не е зачуван. Според грчкиот натпис, таа одново е насликана во 1601 г. од зографот Јован во стил на Линотопската школа. Ова второ живописување траело од 13 мај до 6 јули 1601 г., а во ктиторскиот натпис се споменати епископот Руфим, свештеникот Дојко и ктиторот Павле Мутавџија.
2 Галерија
3 Поврзано
* Брегалничка епархија
* Штипско архијерејско намесништво
4 Наводи
;Книги
* Расолкоска-Николовска, Загорка. ''Археолошки истражувања на црквата Вознесение-Св. Спас во Штип'', Зборник на Штипски народен музеј III, Штип, 1964, 125-139.
Црква „Св. Ѓорѓи“ - Рибарци (Битолско)

Свети Ѓорѓи – главна селска црква во селото Рибарци.
1 Местоположба
Црквата се наоѓа во крајниот западен дел од селото, на црковна тумба на највисокот место во селото.
2 Историја
Црквата е изградена во 1862 година, била срушена за време на Првата светска војна, повторно изградена во 1936 година, а обновена во 1971 година. Храмот за последен пат бил обновен во 2000/2003 година.
3 Архитектура
Градбата на црквата е со правоаголна основа и полукружна апсида на источната страна којашто е украсена со слепи ниши. Главниот влез се наоѓа на западната страна, а црквата има и спореден влез на јужната страна над којшто има табла со податоци за изградбата на храмот. Објектот во целост е обоен во бела боја и е покриен со лимен кров.
Дворот на црквата е ограден со железна ограда и во него се сместени камбанаријата, селските гробишта и помошен објект. Камбанаријата има примитивен изглед и се состои од железен столб на којшто е врзано ѕвоното и е покриен со лимен кров.
4 Галерија
5 Поврзано
* Рибарци
* Преспанско-пелагониска епархија
* Битолско архијерејско намесништво
* Новачка парохија
Марија Спиркоска Илијеска

Марија Спиркоска Илијеска — македонска театарска, филмска и телевизиска глумица. Таа е ќерка на познатиот македонски глумец Благоја Спиркоски-Џумерко.
1 Филмографија
Година, Филм, Улога
2005, Обични луѓе ТВ-серија, Благица
2006, Девет степени ТВ-филм, Маја
2006, Тајната книга ТВ-филм, Гласот
2006, Пусто турско ТВ-филм, Учителката
2010, Мајки ТВ-филм
2013-2014, Тврдокорни ТВ-серија
2014, До балчак ТВ-филм
2014-2017, Македонски народни приказни ТВ-серија
2015, Три во едно ТВ-филм
2022, Балканска приказна ТВ-серија, Селанка
2023-2025, Македонски стари приказни ТВ-серија
2 Награди
* Награда за улогите Мајката и Госпоѓата во претставата „''Роберто Зуко''“ на Театарските игри „Војдан Чернодрински“ во Прилеп (2006)
* Награда за женска епизодна улога на 44. Македонски театарски фестивал „Војдан Чернодрински“, за улогата на ликот Амалија Белике во претставата „''Тапани во ноќта''“ во изведба на Народниот театар „Војдан Чернодрински“ - Прилеп (2009)* Награда за главна менска улога за улогата на ликот Велика Магленоска во претставата „''Пиреј''“ во режија на Љупчо Ѓоргиевски на Театарските игри „Војдан Чернодрински“, Прилеп (2019)
Игор Трпчески

Игор Трпчески — македонски театарски, филмски и телевизиски глумец, режисер, поет и организатор на
,,Поетри слам" -Прилеп.
1 Филмографија
Година, Филм, Улога
2006, Тајната книга ТВ-филм
2006, Мoст ТВ-филм, Кирил
2007, Збогум Румелија ТВ-серија
2010, Антица ТВ-филм, Поп Јонче
2011, Вознесение ТВ-филм
2012, Трето полувреме ТВ-филм
2013, 409 ТВ-филм
2013-2014, Тврдокорни ТВ-серија
2013-2014, Авантурите на Итар Пејо ТВ-серија, Итар Пејо
2014, Ул. Шекспир 9/1 ТВ-филм
2015, Скора ТВ-филм
2015, Последниот Македонец ТВ-филм, Попот
2015, Карма ТВ-филм
2017, Преспав ТВ-серија, Мажот
2024, Турбо-нет ТВ-филм, Виктор
2024, Црвениот поет ТВ-серија, Никола Вапцаров
Илирска Бистрица

Илирска Бистрица (словенечки: ''Ilirska Bistrica'') — мал град во Општина Илирска Бистрица во западна Словенија. Градот е центар на општината Илирска Бистрица. Областа е дел од историскиот регион Нотрањска. Населбата сега е вклучена во Приморско-нотрањскиот статистички регион.
1 Етимологија
Името Илирска Бистрица, своето потекло го има во времето на Австриската империја, кога областа била дел од Кралството Илирија, административна единица помеѓу 1816 и 1849 година. Придавката Илирска (германски: ''Illyrisch'') била додадено на старото име Бистрица (''Feistritz''), разликувајќи го од другите градови во општата област како што е Феистриц им Розентал (словенечки: ''Bistrica v Rožu'') или Словенска Бистрица (словенечки: ''Slovenska Bistrica'').
2 Географија
Центарот на градот се наоѓа на античкиот пат од Постојна и Пивка до Риека на јадранскиот брег. Сместено е во долината на реката Река, на стрмниот раб на густо пошумената висорамнина Снежник на североисток. На југозапад, ридовите Бркини ја формираат природната граница со историскиот регион на словенечкото приморје.
3 Црква
Парохиската црква во градот е посветена на Свети Петар и припаѓа на Коперската епархија. Втората црква во градот е посветена на Свети Георги.
4 Наводи
Новачка парохија

Новачка парохија — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Св. Атанасиј“ во селото Новаци. Парохиски свештеник е ереј Душко Груевски.
Парохијата ги опфаќа селата: Новаци, Добромири, Мегленци, Суводол, Паралово, Долно Орехово, Грумази, Гнеотино, Рибарци и Тепавци.
1 Цркви
Ова е список на црквите во парохијата. Можно е списокот да не е целосен.
име, населено место, изградена, слика
Црква „Св. Атанасиј“(главна парохиска црква), Новаци, 1868
Црква „Рождество на Пресвета Богородица“(манастирска црква), Новаци, 2006
Црква „Св. Никола“, Добромири, 1886
Црква „Св. Никола“, Мегленци, 1880
Црква „Св. Никола“(манастирска црква), Суводол, 1931
Црква „Успение на Пресвета Богородица“, Паралово, 1860
Црква „Св. Ѓорѓи“(манастирска црква), Паралово, 1860/1878
Црква „Св. Филип“(манастирска црква), Долно Орехово, 1993
Црква „Св. Теодор Тирон“, Долно Орехово, 1850
Црква „Св. Никола“, Долно Орехово
Параклис „Св. Константин и Елена“, Долно Орехово
Црква „Св. Никола“, Грумази, 1864
Црква „Св. Никола“, Гнеотино, 1862
Црква „Св. Стефан“(манастирска црква), Гнеотино
Црква „Св. Ѓорѓи“, Рибарци, 1862
Црква „Рождество на Пресвета Богородица“, Тепавци, 1767
Црква „Св. Архангел Михаил“(манастирска црква), Тепавци
2 Поврзано
* Битолско архијерејско намесништво
Црква „Св. Илија“ - Македонска Каменица

Св. Илија (или Св. пророк Илија) — парохиска православна црква во градот Македонска Каменица, претставник на Македонската преродба. Му припаѓа на Делчевското архијерејско намесништво во Брегалничката епархија на МПЦ - ОА.
Ова е гробишна црква во северниот дел на градот. Изградена е во 1860 г. Не е живописана. Има вредни икони од XIX век, дело на непознат мајстор.
1 Поврзано
* Брегалничка епархија
* Делчевско архијерејско намесништво
Коатликуе (ѕвезда)

Коатликуе е име дадено на претпоставена ѕвезда која го создала Сонцето, а потоа експлодирала како супернова. Коатликуе би била триесет пати поголема од Сончевата маса, а додека била на главната низа нејзините силни ветрови би го истиснале гасот од локалната маглина со што се родиле стотици ѕвезди, заедно со нашето Сонце. Претпоставките за постоењето на оваа ѕвезда и нејзините одликите биле изведени од присуството на алуминиум-26 во метеоритите, кој бил исфрлен од ветровите на огромната ѕвезда.
1 Име
Коатликуе (Cōātlīcue) е мајка на Сонцето во космогонијата на Ацтеките.
Ова име е неофицијално и било предложено од Матие Гунел и Жорж Мејнет, авторите на една статија во списанието „Астрономија и Астрофизика“.
2 Дополнителна литература
****
Црква „Успение на Пресвета Богородица“ - Македонска Каменица

Успение на Пресвета Богородица — најголема црква во градот Македонска Каменица. И припаѓа на Делчевско - Каменичка епархија на МПЦ - ОА.
Камен-темелникот е поставен на 28 август 1999 г. од митроплитот Стефан Брегалнички (подоцна архиепископ на МПЦ - ОА). Изградбата, живописувањето и дворното уредување траеле повеќе години, и храмот е конечно осветен на 29 октомври 2008 г. од митрополитот Тимотеј.
1 Поврзано
* Брегалничка епархија
* Делчевско архијерејско намесништво
2 Слики
Краварско-бачка парохија

Краварско-бачка парохија — православна парохија на Македонската православна црква - Охридска архиепископија, дел од Битолското архијерејско намесништво на Преспанско-пелагониската епархија. Нејзиното седиште е во црквата „Успение на Пресвета Богородица“ во селото Кравари. Парохиски свештеник е ереј Николче Неделковски.
Парохијата ги опфаќа селата: Бач, Брод, Гермијан, Горно Егри, Добровени, Долно Егри, Живојно, Кравари, Кременица, Оптичари, Скочивир, Сливица, и Средно Егри.
1 Цркви и манастири
Ова е список на црквите и манастирите во парохијата. Можно е списокот да не е целосен:
име, населено место, изградена, слика
Црква „Успение на Пресвета Богородица“(главна парохиска црква), Кравари, 1894
Црква „Рождество на Пресвета Богородица“, Бач, XIX век
Црква „Св. Никола“, Брод, 1840
Црква „Св. Ѓорѓи“, Гермијан, 1860
Црква „Св. Климент Охридски и Пресвета Богородица“, Гермијан
Црква „Св. Димитриј“, Добровени, 1886
Црква „Св. Петка“, Долно Егри, XIX век
Црква „Св. Богородица“, Долно Егри, XX век
Црква „Вознесение Христово“, Живојно, 1885
Црква „Св. Илија“(манастирска црква), Живојно
Црква „Св. Атанасиј“, Кременица
Црква „Св. Архангел Михаил“, Оптичари
Црква „Вознесение Христово“, Оптичари
Црква „Св. Ѓорѓи“(манастирска црква), Оптичари
Параклис „Св. Никола“, Оптичари
Црква „Св. Петка“, Скочивир, 1826/1860
Црква „Св. Архангел Михаил“(манастирска црква), Скочивир, 1967
Црква „Св. Петар“, Кајмакчалан, 1928
Црква „Св. Никола“, Сливица, 1887
Црква „Св. Недела“, Сливица
Црква „Архангел Михаил“, Средно Егри, 1830
Црква „Св. Димитриј“, Средно Егри, 1911
2 Поврзано
* Битолско архијерејско намесништво
Црква „Св. Јован Богослов“ - Лаки

Св. Јован Богослов — црква во виничкото село Лаки, претставник на Македонската преродба. Му припаѓа на Кочанското архијерејско намесништво во Брегалничката епархија на МПЦ - ОА.
Храмот е изграден во 1906 г. или во XIX век. Претставува трикорабна базилика, широка и ниска со полукружна апсида на источната страна. Обновена е по Првата светска војна.
1 Поврзано
* Брегалничка епархија
* Кочанско архијерејско намесништво
Околуѕвездена обвивка

Околуѕвездена обвивка е дел од една ѕвезда со речиси сферична форма и не е гравитациски врзана за јадрото на ѕвездата. Обично околуѕвездените обвивки се создаваат од густиот ѕвезден ветер, или се присутни пред формирањето на ѕвездата. Околуѕвездените обвивки кај старите ѕвезди (Мирида варијаблите и ОХ/ИР ѕвездите) на крајот се развиваат во протопланетарни маглини, а околуѕвездените обвивки кај младите ѕвездени тела се развиваат во околуѕвездени дискови.
1 Видови на околуѕвездени обвивки
* Околуѕвездени обвивки кај АЏГ ѕвездите
* Ѕвездени обвивки околу млади ѕвездени тела
2 Поврзано
* Околуѕвездена прашина
* Заеднички обвивки
* Ѕвездена еволуција
Повлекување на Обединетото Кралство од ЕУ

На 31 јануари 2020 година Обединетото Кралство на Велика Британија и Северна Ирска го повлекло своето членство во Европската унија (ЕУ) и Европската заедница за атомска енергија. Обединетото Кралство е првата и единствена земја членка која излегла од ЕУ. Обединетото Кралство било дел од ЕУ и нејзините претходнички (Европските заедници) 47 години, од 1 јануари 1973 година.
Атанас Атанасовски

Атанас Спиров Атанасовски (17 август 1926 во Прилеп — 20 мај 1944 во Горно Дисан, Неготинско) — македонски партизан, учесник во НОБ.
1 Животопис
Атанас Спиров Атанасовски роден во град Прилеп. По занимање бил дограмаџија. Атанас бил активен член на СКОЈ. Како таков тој бил во периодот на окупација затворан од фашистичката полиција. Кон народноослободителната војска на Југославија се приклучил на 10 јануари 1944 година. Бил борец во составот на Втората македонска бригада. Загинал на 20 мај 1944 година во селото Горни Дисан.
Замок Кавлoс

Замокот Кавлoс е манастирска куќа во парохијата Хoмбс во општината Тидахолм во округот Вестра Jeталанд, Шведска.
1 Историја
Кавлос првпат се споменува на крајот на 14 век. Преку разни продажби, имотот дошол до баронското семејство фон Есен во 1723 година. Главната зграда е на три ката и била изградена помеѓу 1750 и 1775 година во времето на Фредрик Улрик фон Есен (1721-1781). Куќата има елементи и од рококо и од густавски стил.
Замок Ханаског

Замокот Ханаског (|Hanaskogs slott) е стара куќа во општината Остра Јоинге во Сканија, Шведска.
Во 1827 година, Ханаског бил продаден на грофот Карл Аксел Вахтмајистер (1795-1865), кој бил сопственик на фидеикомисијата Ванос. Во 1852-1854 година, главната зграда била реновирана и проширена на два ката и го сменил изгледот на старата куќа. Сопственоста на Ханаског била пренесена до 1891 година до баронот Герхард Луј Де Гер (1854-1935), гувернер на округот Кристијанштад и син на грофицата Каролина Ловиса Вахтмајстер (1826-1910) и Луис Герхард Де Гер аф Финспанг (1818-1896), премиер на Шведска.
ТЕЦ „Битола“

Термоелектроцентрала „Битола“ (или скратено само ТЕЦ „Битола“) — термоелектрична централа во близина на селото Новаци, во јужниот дел на Пелагонија, на околу 12 км источно од Битола и на околу 15 км северно од границата со Грција. Централата работи на јаглен. Таа е дел од РЕК „Битола“.
1 Историја
Термоелектраната започнала со производство во 1980 година со ископ на јаловина од првиот БТО-систем (багер, трака, одлагач), а првите киловат-часови електрична енергија биле произведени во 1982 година кога во работа бил пуштен првиот од трите блока на електраната. Производството го овозможуваат три блока чија моќност со реконструкцијата во 1994 година е зголемена за дополнителни 15 мегавати по блок или за вкупно 45 мегавати. По 2010 година, сите три агрегати биле осовременети и моќноста била подигната на 233 мегавати по агрегат, па вкупната моќност на РЕК „Битола“ денес изнесува 700 мегавати.
Во 2009 година започнало осовременување на турбините и генераторите, што било извршено од страна на руското претпријатие „Силовие машини“ и завршило во 2013 година. Како последица на тоа, дотогашната инсталирана моќност од 675 мегават-часови била зголемена за 25 мегават-часови. Освен тоа, во 2011 година бил склучен договор со германското претпријатие „Бабкок Борсиг“ за обновување на котлите со цел да се продолжи векот на користење на термоелектраната за 120.000 работни часови, но овој проект не бил довршен поради спор меѓу двете страни. Иако за проектот бил обезбеден заем во износ од 80 милиони евра, ЕЛЕМ го раскинале договорот со „Бабкок Борсиг“, така што обновувањето на котлите останало недовршена. Единствено, во 2012 и 2013 година било извршено обноввување на котлите 2 и 3, а притоа биле намалени емисиите на азотни оксиди согласно стандардите за животна средина на Европската Унија. Меѓутоа, со ова осовременување не било остварено планираното зголемување на нивниот капацитет.
Во периодот 2011-2012 година, ЕЛЕМ во соработка со надворешен советодавец изработиле студија за изградба на постројка за десулфурисзација. Студијата ја обработува технологијата за десулфурисзација позната како „влажна постапка“. Сепак, поради високата цена на обработуваната технологија и појавата на нови технологии, ЕЛЕМ во соработка со словенечкото препријатие „Рудис“ во 2016 година изработиле нова студија на изводливост којашто опфатила параметри кои се однесуваат на исплатливоста на постапката за намалување на SOx и прашина, како и оценка за влијанието на сите штетни материи од производствениот процес.
2 Производство
Термоцентралата има три блок со вкупна инсталирана моќност од по 233 мегавати или збирна моќност од 700 мегавати. Сиот овој потенцијал му овозможува на комбинатот учество од над 70% во вкупното производство на електрична енергија во електроенергетскиот систем на Македонија.
Во 2005 година, производството на електрична енергија достигнало 5.007 гигават часови, но веќе во наредната година производството паднало на 4.691 гигават час, а во 2015 годинатоа продолжило да опаѓа и изнесувало само 3.138 гигават-часови.
Замок Крагехолм

Замокот Крагехолм (|Krageholms slott) е имот во општината Истад во Сканија, Шведска.
1 Историја
Оригиналниот замок бил спомнат во 14 век дека припаѓал на семејството Дуе, а потоа и на семејствата Тот, Брахе, Марсвин и Крабе. Под Данска контрола, замокот бил наречен Крогхолм, а неговиот најпознат сопственик бил баронот Јорген Крабе, кој е роден во Сканија, кој одлучил да ја заложи верата на Шведската круна кога Сканија била отстапена на Шведска во 1658 година. За време на војната во Сканија од 1676-1679 година, Крабе бил затворен и погубен под обвинение за договарање со Данците и велепредавство. Неколку негови вработени, вклучувајќи го и управителот на имот Кристофер, исто така биле погубени од Швеѓаните. Како резултат на тоа, замокот бил опколен и од данските и од шведските војници и имало интензивни борби на теренот, вклучувајќи бомбардирања. Вдовицата на Крабе, Џит Тот, морала да ги продаде повеќето од семејните имоти, вклучувајќи го и Крогхолм, бидејќи тие биле осиромашени за време на војната. Во 1704 година, замокот бил продаден на Карл Пајпер (1647-1716) и неговото име било сменето во „Крагехолм“ со шведски начин на изговарање, што до денес останало како име. Замокот бил обновен и преуреден во барокен стил од вдовицата на Карл Пајпер, Кристина Пајпер (1673-1752) во 1720 -те, која го користела како главна резиденција до нејзината смрт во 1752 година. Замокот припаѓал на семејството Пајпер во 1752–1897 година, семејството Брахе 1907–30 и оттогаш повторно на семејството Пајпер.
Замок Екеншолм

Замокот Екеншолм (шведски: Ekensholms Slott) е дворец во Шведска. Се наоѓа во општина Флен, во округот Седерманланд. Најпознат е по тоа што е резиденција на надвојводката на Австрија. Замокот Екеншолм се наоѓа на северната страна на езерото Данкерн и е во близина до малите градови Данкер и Хоселби. Се наоѓа во парохијата Данкер. Денешната градба на дворецот е изградена во 1827 година за шведскиот поручник и политичар Барон Кнут Курк, кој по кратко бил осомничен и уапсен за убиството на шведскиот крал Густав III во 1797 година.
Замок Краперуп

Замокот Краперуп е имот во општината Хоганес во Сканија, Шведска. Фондацијата Гиленстиернска Краперупстифтелсен е сопственик на Краперуп, и површините на Краперуп и други имоти од 1967 година.
1 Историја
Во средината на 16 век, големата правоаголна главна куќа од тули била изградена во ренесансен стил. Во 1667 година, данското благородничко семејство Ранцау го продало Краперуп на шведската грофица Марија Софија Де ла Гарди (1627–1694). За време на нејзиното време, куќата била обновена во барокен стил. Петер Готхард фон Кохен го обновил Краперуп во рококо во периодот 1750-1760 година. Во 19 век, околината била трансформирана во градина во англиски стил од сопствениците Нилс и Елен Гиленстиерна. Нивниот син дипломатот Ерик Гиленстиерна аф Лундхолм (1882–1940) го наследил имотот.
2 Други извори
* Ranby, Caroline (2003) ''Krapperup mellan renässans och skiftesreformer'' (Nyhamnsläge: Gyllenstiernska Krapperupstiftelsen)
* Ullgren Peter (2007) ''Ur Krapperups historia'' (Nyhamnsläge: Gyllenstiernska Krapperupstiftelsen)
Замокот Герснес

Замокот Герснес (|Gärsnäs slott) е замок во општината Симришамн, Сканија, во јужна Шведска.
Замокот прв пат се споменува во 14 век, и првично бил тврдина опкружена со ров, сопственост на семејството Дрефелт. Сегашниот замок е изграден од сопственикот на земјиштето Фалк Лике, кој го добил од семејството Дрефелт во 1630 година. Во 1658 година, бил купен од Хајнрих Ранцау. Купен е од шведскиот барон Јаран Адлерстин во 1702 година и заеднички го наследиле неговите три ќерки, од кои едната била Кристина Беата Дагстром, во 1713 година. Замокот се уште е во приватна сопственост.
Замок Белинга

Замокот Белинга (|Bellinga slott) се наоѓа во општина, Сканија, Шведска. Куќата е изградена во италијански ренесансен стил во 1860-те, од Амелија Елизабет Шарлота Пајпер (1836-1921) и нејзиниот сопруг пратеник во Парламентот и министер за надворешни работи, Карл Фредрик Хохшилд (1831-1898).
Алон

Алон е река во округот Норботен, Шведска. Има должина од приближно 70 километри. Има сливна површина од 592 километри, од кои речиси 10% се состојат од езера. Алон тече од езерото Лонгсјан во општина Буден, а потоа во Слитрескет, на 87 метри надморска височина; таа тече низ поголемите езера Алтраскет а потоа преку Вастмарксјон, Вандтраскет потоа повторно до Моцктрескет пред конечно влевање во Ботнискиот залив на Ерсас во општина Лулео.
Најважниот дел од реката е во воденицата на Селет, каде што е обновена индустриската област од 19 век, вклучувајќи ја и браната. Најважните извори на текови се потоците Хатбекен и Сјан. Најголемата притока е Бјурбекен (Бодукен) од Бјурстраскет, која се протега од запад во Алон кај Алвик.
Замок Хјуларод

Замокот Хјуларод (|Hjularöds slott) е замок во општината Еслов во Сканија, Шведска.
1 Историја
Имотот првпат бил спомнат во 1391 година. Главната куќа била изградена во 1894–1897 година за коморникот Ханс Густаф Тол. Француските средновековни замоци, особено замокот Пјерфонд, биле инспирација за замокот кога архитектите Исак Густаф Класон (1856 – 1930) и Ларс Израел Валман (1870–1952) го дизајнирале. Замокот е во сопственост на членови на семејството Бергенгрен од 1926 година и не е отворен за јавноста. Надворешните слики од продукцијата на шведскиот Божиќен календар на СВТ од 1996 година ''Мистеријата на Гревхолм'' биле снимени во дворот на замокот.
Замок Хелиден

Замокот Хелиден е куќа во општината Тидахолм во округот Вестра Јеталанд, Шведска. Денес тоа е местото на народното средно училиште Хелиден.
1 Историја
Хелиден бил изграден во 1858 година од Ханс Хенрик фон Есен (1820-1894), фон Есен бил сопственик и оператор на Тидахолмс, кои управувале со производство на вагони и земјоделски уреди. Од 1856-1866 година, тој бил извршен директор на компанијата за челична и шумска индустрија Хелефорс Брук. Во 1868 година, тој бил вклучен во формирањето на Фабрика за ќибритчиња АБ Вулкан во Тидахолм.
Замок Барсебек

Замокот Барсебек (|Barsebäcks slott) е замок во селото Барсебек, општина Кавлинге, близу до брегот на Ересунд во Сканија, јужна Шведска. Постоел на сегашната локација уште од 12 век, но сегашната форма ја добил само за време на големите реновирања и обновувања во 1889 и 1940 година. Сегашната главна структура е трикатна, реконструкцијата од 19 век во холандски ренесансен стил, направена да личи на многуте оригинални ренесансни замоци кои уште опстануваат во сканискиот пејзаж.
1 Историја
По Сканската војна, замокот Барсебек, заедно со сите други замоци во сопственост на сканското благородничко семејство Тот, бил конфискуван од шведската круна и станал сопственост на круната. Во 1743 година, замокот го купил шведскиот полковник и командант на полкот Густаф Дејвид Хамилтон, кој бил стациониран во Малме. Сегашниот сопственик е еден од далечните роднини на Хамилтон.
2 Поврзано
* Åkesson, Sylve. . (шведски).
Црква „Св. Јован Крстител“ - Штип

Св. Јован Крстител — средновековна црква во преградието Ново Село кај градот Штип. Му припаѓа на Штипското архијерејско намесништво во Брегалничката епархија на МПЦ - ОА. Прогласена е за културно наследство на Македонија.
Црквата се наоѓа високо на карпите десно од патот од Штип за предградието Ново Село, на десниот брег на река Отиња.
1 Историја
Црквата била изградена во 1350 година со поддршка на Јован ПробиштиповиЌ во време кога сопственик на земјиштето бил деспотот Јован Оливер.
2 Особености
Претставува мала еднокорабна бескуполна градба. Јужната фасада е украсена со лизени, а над западниот влез се наоѓа профилирана ниша слична на онаа од јужната страна, во која има фреска на покровителот Јован Крстител. Од живописот зачувани се само незначителни фрагменти — претставата на светите Константин и Елена на јужниот ѕид.
3 Галерија
4 Поврзано
* Брегалничка епархија
* Штипско архијерејско намесништво
Замок Брокинд

Замокот Брокинд е дворец, сместен јужно од Линшепинг во Естерјетланд, Шведска.
1 Историја
Наводно, Брокинд првично било село по име Бру пред да стане имот, кој припаѓал на семејството Бјелбо за време на средниот век. Брокинд првично бил место и тврдина со кула. Припаѓал на Бо Јонсон (Грип) во 14 век, а потоа и на семејството Нат ох Даг до 1706 година. Помеѓу 1562 и 1586 година, управувано е од бароницата Маргарета Грип (1538–1586).
Од 1706 година, имотот е во сопственост на членови на семејството Фалкенберг. Сегашната градаба е изградена во 1727-1731 година од Ана Марија Фалкенберг и го заменила средновековниот замок што изгорел во 1726 година. Неговата надворешност била сменета во 1838 година според цртежите на Абрахам Бенгтсон Нистрам (1789-1849).
2 Други извори
* Brokind i Nordisk familjebok (andra upplagan, 1905)
* Lars Cnattingius (1962) ''Abraham Nyström och hans söner-en östgötsk byggmästarfamilj under 1800-talet'' (Stockholms högskola)
Црква „Св. Константин и Елена“ - Соколарци

Свети Константин и Елена — главна селска црква во кочанското село Соколарци, Македонија.
Црквата претставува парохиски храм на Соколарската парохија.
1 Местоположба
Црквата е сместена на сретселото.
До 1913 година, околу црквата се наоѓале селските гробишта, кои оттогаш биле преместени и сега се наоѓаат западно од селото.
2 Историја
Изградена е во 1848 година, а во 1892 година била обновена.
Според истражувачот Јован Трифуноски денешната црква била изградена во 1880 година на место на постара црквичка која еднаш случајно била запалена („изгорела од свеќата на попот“).
Над самиот главен влез во црквата пак стои запишана годината 1890 како година на подигнување.
2.1 Фрескоживопис
Црквата не е зографисана.
2.2 Икони и иконостас
Иконите во црквата се од XIX век, дело на непознат автор.
Иконите „Богородица со Христос“, „Свети Димитрија“ и „Вознесение Христово“ се изработени во 1895 година, дело на прочуениот мајстор Димитар Андонов Папрадишки.
3 Галерија
4 Поврзано
* Кочанско архијерејско намесништво
* Соколарска парохија
* Соколарци
Лиза Штајер

Лиза Штајер (26 јануари 1888 - 28 август 1928) била шведска балерина и балетски мајстор.
1 Биографија
Штајер се роденила во Стокхолм и била ученик на Гунхилд Росен, Ханс Бек и Мишел Фокин. Таа станала студентка на Кралскиот шведски балет во Кралската шведска опера во 1895 година; фигурантен танчер во 1906 година, втор танчер во 1908 година, врвен танчер во 1913 година (до 1924 година), инструктор на балетот во 1921-1924 година и балетан во 1926-1927 година. Таа исто така била учителка по танц во Драмско студентско училиште за глумците во Кралскиот драмски театар.
Нејзините најпознати улоги биле главниот дел во ''Силфидерна'', Арсиное во ''Клеопатра'', Папилон во ''Карневал'', соло настап на ''Лебедите,'' како и разни делови во оперските балети.
Во 1909 година се омажила за поручникот Леополд Тисо.
2 Наводи
**
Црква „Св. Архангел Михаил“ - Спанчево

Свети Архангел Михаил — главна селска црква во кочанското село Спанчево, Македонија.
1 Местоположба
Црквата е доста стара и се наоѓа во средишниот дел на селото.
2 Историја
За црквата се вели дека во овој крај е втора најстара црква, зад црквата „Св. Богородица“ во Бурилчево, а потоа следи црквата во Кочани.
Според натпис над споредниот влез во црквата, истата потекнува од век, а подоцна била доградувана во 1874 година, 1934 година и во периодот од 1988-1992 година. Не е познато кој и кога ја осветил.
2.1 Фрескоживопис
Во црквата нема фрескоживопис.
2.2 Икони и иконостас
Иконите се од XIX век, дело на дебарскиот мајстор Исаија Џиков и непознати автори. Друг дел од нив како и царските двери се дело на крушевскиот живописец Никола Михајлов.
3 Галерија
4 Поврзано
* Кочанско архијерејско намесништво
* Спанчевска парохија
* Спанчево
Мортонов бран

Мортонов бран, Мортон-Ремзиев бран или Сончево Цунами е огромен хромосферски ударен бран врз Сончевата корона. Тие се опишуваат како еден вид на сончево „цунами“, и се предизвикани од сончеви блесоци. Овој ударен бран е наречен по американскиот астроном Гејл Мортон, кој работел во Сончевата Опсерваторија Локхид во Бурбенк, и Хари Е. Ремзи, кои го забележале во 1959 година во опсерваторијата Сакраменто Пик. Тој ги открил на тајм-лапс фотографија на хромосферата за време на Балмер алфа преминот..
Следеле студии кои траеле со децении. Потоа, со лансирањето на Сончевата и Хелиосферската опсерваторија во 1995 година почнале да се набљудуваат короналните бранови, кои се причината за појава на Мортонови бранови. Мортоновите бранови повторно станале подрачје на научно истражување. (Инструментот ЕИТ на СОХО открил друг, различен тип на бранови наречени „ЕИТ бранови“.) Постоењето на Мортоновите бранови (наречени и брзи МХД бранови) била потврдена и од двете вселенски летала СТЕРЕО. Тие забележале 100.000 километри висок бран од жешка плазма и магнетизам, кој се движел со брзина од 250 km/s, заедно со големо коронално исфрлање на маса во февруари 2009 година.
Мортон измерил дека брановите се шират со брзина од 500 од1500 km/s. Јутака Учида Мортоновите бранови ги сметал како брзи МХД ударни бранови кои се шират во короната. Тој ги поврзува со тип II радио експлозиите, кои се празнења на радио бранови кои се создаваат при забрзување на ударите наво текот исфрлањата на короналната маса.
Мортоновите бранови најчесто може да се забележат Х-алфа зоната.
1 Поврзано
* Сончево преодно подрачје
* Спикула (сончева физика)
* Протуберанција
* Гравитациски бран
* Хелиосеизмологија
* Астеросеизмологија
* OSO 8
Црква „Покров на Пресвета Богородица“ - Ново Село

Покров на Пресвета Богородица — манастирска црква во преградието Ново Село на градот Штип. Му припаѓа на Штипското архијерејско намесништво во Брегалничката епархија на МПЦ - ОА.
Црквата е изградена во средновековието. Низ годините била женски манастир, и затоа е позната и како Бабите.
1 Поврзано
* Брегалничка епархија
* Штипско архијерејско намесништво
Манастир „Св. Недела“ - Штип

Св. Недела — манастир во градот Штип. Му припаѓа на Штипското архијерејско намесништво во Брегалничката епархија на МПЦ - ОА.
Манастирот сместен на Радански Пат, крај населбата Дузлак (Дузлачки Рид). Изграден е во 1968 г. и осветен на 2 септември истата година од митрополитот Наум Злетовско-струмички. Во него секоја година се одржува собор за Цветници, кога има и фолклорен фестивал.
1 Поврзано
* Брегалничка епархија
* Штипско архијерејско намесништво
Камен на Битието

Каменот на Битието (примерок 15415) е примерок од месечев камен земен од страна на астронаутите од Аполо 15, Џејмс Ирвин и Дејвид Скот во 1971 година за време на втората месечева ЕВА, од Спар кратерот. Тежок е околу. 270 грама, и моментално се чува во Лабораториската Постројка за Примероци од Месечината во Хјустон, Тексас.
1 Камен
Хемиската анализа на Каменот на Битието покажала дека станува збор за анортозит, составен претежно од еден вид плагиоклазен момирок познат како анортит. Каменот е формиран во раните фази на Сончевиот Систем, пред најмалку 4 милијарди години.
Првично се мислело дека пронашле парче од првобитната кора на Месечината, но подоцнежната анализа покажала дека каменот е стар само 4,1 ± 0,1 милијарди години, што значи дека е помлад од самата Месечина, а настанал откако кората на Месечината се стврднала. Сепак се работи за исклучително стар примерок, формиран за време на преднектарискиот период од минатото на Месечината. Утврдувањето на староста преку самариум-неодиум изотопите на пироксените од други примероци на месечев анортозит се утврдило дека кристализацијата се случила пред 4,46 милијарди години.
2 Поврзано
* Операции на Аполо 15 на површината на Месечината
* Хедли-Апенин
Кралска национална библиотека на Холандија

Кралската библиотека на Холандија ( холандски : Koninklijke Bibliotheek или KB ; ''Кралска библиотека'' ) е национална библиотека на Холандија, со седиште во Хаг, основана во 1798 година КБ собира сè што е објавено во Холандија и во врска со тоа, од средновековна литература до денешните публикации. Во складиштата се чуваат околу 7 милиони публикации, вклучувајќи книги, весници, списанија и мапи. KБ нуди и многу дигитални услуги, како што се националната онлајн библиотека (со е-книги и аудио книги), Delpher (милиони дигитализирани страници) и The Memory. Од 2015 година, КБ има координативна улога за мрежата на народната библиотека.
Народна библиотека „Иван Вазов“

Народната библиотека „Иван Вазов“ (|Народна библиотека "Иван Вазов") ― библиотека сместена во вториот по големина град во Бугарија, Пловдив. Името го носи по познатиот бугарски писател и поет Иван Вазов.
Таа е втората по големина библиотека во државата која содржи повеќе од 1.500.000 книги. Библиотеката е исто така втора најстара во Бугарија, основана во 1879 година. Во 1974 година била преместена во нова зграда јужно од Градската градина. Библиотеката се состои со 134 вработени, вклучувајќи 90 висококвалификувани специјалисти и истражувачи.
Библиотека „Иван Вазов“ (Ботевград)

Библиотеката „Иван Вазов“ (|Библиотека „Иван Вазов“) ― библиотека во читалиштето „Христо Ботев 1884“ која е современа образовна установа во гратчето Ботевград, Бугарија. Библиотеката собира, обработува и складира различни библиотечни збирки, ги нуди своите ресурси бесплатно, им служи на читателите, обезбедува библиографски референтни услуги, врши организациски и методички функции на територијата на Општина Ботевград. Библиотеката се занимава со подигање на образовното ниво, долгорочно учење, информативноста, квалитетот на животот, социјалната интеграција и проширување на електронскиот пристап до информации.
1 Историја на библиотеката „Иван Вазов“
Библиотеката „Иван Вазов“, Ботевград била основана во 1883 година со пуштањето во употреба на Читалиштето „Напредок“ (бугарски: Напредък). Првичната збирка книги се состоela од 800 тома, донирани од месното население на Ботевград, потоа наречено Орхание.
Организираната библиотечна дејност започнала уште во 1924 година, кога во новоотворената зграда на средиштето на заедницата била обезбедена специјализирана просторија.
Во 1973 година библиотеката била преместена во новата зграда на читалиштето „Христо Ботев“. Во тоа време, нејзината збирка книги се состоела од 45 000 тома.
На 17 септември 1981 година била отворена нова зграда посебно за библиотеката „Иван Вазов“ во средиштето на Ботевград.
Од 2017 година, библиотеката содржи повеќе од 84.900 тома книги, периодични изданија, аудиовизуелни документи, графички слики, музички партитури и други. Опслужува 2.000 постојани читатели, позајмува 48.000 библиотечни документи годишно и се посетува 26.000 пати годишно.
На читателите на библиотеката им се нуди пристап до три одделенија: Одделение за позајмување до возрасни, Одделение за деца и Референтен, библиографски и информативен оддел. Сите три одделенија нудат интернет врска.
Од 2003 година започнала автоматизација на главните библиотечни постапки. Библиотеката одржува интегриран библиотечен информациски систем „E-Lib“.
Во 2007 година, библиотеката отворила специјализирана читална за студентите од Меѓународната деловна школа, Ботевград.
На 2 декември 2010 година, Библиотеката „Иван Вазов“, Ботевград добила сметачка и опрема за презентација како донација од НВО „Глобални библиотеки“.
2 Наводи
Универзитетска библиотека „Луиѓ Гуракуќи“

Универзитетската библиотека Луиѓ Гуракуќи (|Biblioteka e Universitetit të Shkodrës “Luigj Gurakuqi”) ― библиотека на Скадарскиот универзитет „Луиѓ Гуракуќи“ во Скадар, Албанија. Својата историја ја следи до основањето на Педагошкиот институт во 1957 година со залиха од околу 1000 книги, главно на албански јазик. Денес, оваа библиотека има околу 150.000 книги. Вклучува збирка од триесет и два ретки тома од почетокот на шеснаесеттиот век. Постарите залихи се во процес на дигитализација за да се обезбеди долговечност на предметите и да се подобри препорачливоста. Библиотеката има размена со албански и странски библиотеки.
1 Библиографија
* World Guide to Libraries, Томсон Гејл, К. Г. Саур.
Црква „Св. Петка“ - Судик

Света Петка — главна селска црква во штипското село Судик, Македонија.
1 Местоположба
Црквата се наоѓа меѓу последните куќи во северозападниот дел на селото.
2 Историја
Црквата е изградена во XIX век. Поради нејзината дотраеност, црквата еднаш веќе се срушила.
Подоцна, била обновена во 1956 година.
3 Архитектура
3.1 Фрескоживопис
Дел од живописот е изработен во XIX и XX век од штипскиот зограф Коста Вангелов.
3.2 Икони и иконостас
Иконите се изработени во XIX и XX век од штипскиот зограф Коста Вангелов.
4 Галерија
5 Поврзано
* Штипско архијерејско намесништво
* Горнобалванска парохија
* Судик
Црква „Успение на Пресвета Богородица“ - Пантелеј

Успение на Пресвета Богородица — постара манастирска црква Пантелејскиот манастир во кочанското село Пантелеј, Македонија.
1 Местоположба
Црквата се наоѓа во западниот дел на селото, од десната страна на асфалтниот пат кој продолжува кон Рајчани.
2 Историја
Изградена е во 1872 година под водство на игуменот Хаџи Харалампиј (иако самиот манастир е основан во 1864 година).
Во 2002 година црквата е обновена под надлежност на митрополитот Агатангел Брегалнички (подоцна Повардарски) поради оштетеноста на нејзината внатрешност.
3 Архитектура
Црквата е еднокорабна градба, сместена непосредно до главната црква „Св. Пантелејмон“.
3.1 Фрескоживопис
Живописана е истата година кога била изградена (1872 година) од самоковскиот зограф Захариј Доспевски. При обновата во 2002 година, црквата добила нови фрески од зографот Венко Цветков од Скопје.
На црквата има фрески и на западната фасада на црквата.
3.2 Икони и иконостас
Од 1872 година потекнуваат иконостасот и иконите.
При обновата во 2002 година е изработен нов резбан иконостас од копаничарот Слободан Димитров од Пробиштип, а фреските и иконите се дело на зографот Венко Цветков од Скопје.
4 Галерија
5 Поврзано
* Кочанско архијерејско намесништво
* Спанчевска парохија
* Пантелеј
Кралство Бохемија

Кралство Бохемија (чешки: ''České království''; германски: ''Königreich Böhmen''; латински: ''Regnum Bohemiae''), подоцна наречено Чешко Кралство — средновековна и рано модерна монархија во Средна Европа, претходник на денешна Чешка Република. Таа била царска држава во Светото Римско Царство, а чешкиот крал бил изборен кнез на империјата. Кралевите на Бохемија, покрај самиот регион на Бохемија, владееле и со други земји кои припаѓале на Боемската круна, која во различни времиња ги опфаќала Моравија, Шлеска, Лужица и делови од Саксонија, Бранденбург и Баварија.
1 Историја
Кралството било основано од династијата Премислид во 12 век од Војводството Бохемија, подоцна управувано од Домот на Луксембург, Јагелонската династија, а од 1526 година Домот на Хабсбург и неговиот наследник, Домот на Хабсбург-Лорен. За свети римски императори биле избрани и бројни кралеви на Бохемија, а главниот град Прага бил царско седиште кон крајот на 14 век и повторно на крајот на 16 и почетокот на 17 век.
По распаѓањето на Светото Римско Царство во 1806 година, територијата станала дел од Австриското Царство на Хабсбурзите, а потоа и Австроунгарија од 1867 година. Бохемија го задржала своето име и формалниот статус како посебно Кралство Бохемија до 1918 година, познато како кралска земја во рамките на Австроунгарското Царство, а нејзиниот главен град Прага бил еден од водечките градови на империјата. Чешкиот јазик бил главен јазик на сообранието и на благородништвото до 1627 година (откако Боемскиот бунт бил задушен). Германскиот јазик тогаш бил формално изедначен со чешкиот и на крајот преовладувал како главен јазик на благородништвото, сè до чешката национална преродба во 19 век. Германскиот јазик исто така бил широко користен како јазик на администрација во многу градови откако Германците емигрирале и населиле некои области на земјата во 13 век. Кралскиот двор користел чешки, латински и германски јазик, во зависност од владетелот и периодот.
По поразот на Централните сили во Првата светска војна, и Кралството и Империјата биле распуштени. Бохемија станала јадрото на новоформираната Република Чехословачка.
2 Демографија
2.1 Попис од 1910
+Население по религија
Религија, Бројност, %
Римокатолици, 6,475,835, 95.66
Лутерани, 98,379, 1.45
Евреи, 85,826, 1.26
Калвинисти, 78,562, 1.16
Старокатолици, 14,631, 0.21
Гркокатолици, 1,691, 0.02
Моравска црква, 891, 0.01
Православни, 824, 0.01
Англиканци, 173, 0.00
Унитаријанци, 20, 0.00
Муслимани, 14, 0.00
Ерменци-католици, 10, 0.00
Липовани, 9, 0.00
Ерменци-православни, 8, 0.00
Менонити, 4, 0.00
Други, 1,467, 0.02
Неверници, 11,204, 0.16
Вкупно, 6,769,548, 100.00
+Население по јазик
Јазик, Бројност, %
Чешки (и словачки), 4,241,918, 62.66
Германски, 2,467,724, 36.45
Полски, 1,541, 0.02
Рутенски, 1,062, 0.01
Словенечки, 292, 0.00
Хрватски (и српски), 190, 0.00
Италијански (и ладински), 136, 0.00
Унгарски, 48, 0.00
Романски, 33, 0.00
Други (претежно ромски), 56,604, 0.83
Вкупно, 6,769,548, 100.00